سبی:سٹی تھانہ نا ہیب کیب لیاقت بازار اٹ ننکان دزی نا واردات آتیٹی دُز آک واشو لال نا موبائل سینٹر نا کلف ءِ پرغسا 45 لکھ روپئی نا موبائل فون دزنگ اٹ سرسہب مسر۔ واقعہ نا ڈس رسینگ انگ تون سٹی پولیس جائے وقوعہ غا سر مرسا جاست و پاست نا بنا ءِ کرے۔ حوال نا رداٹ واشو لال نا دکان اٹ داڑیلی نا واردات اس پیش بس۔ واشو لال نا پاننگ ئس کہ سہب اتون دکان ءِ ملنگ کن بسٹ تو دکان نا کلف پرغوک ئس دکان نا گڑاتے چیک کننگ آن پد سما تما کہ دز آک 45 لکھ روپئی نا کم و ود 80 موبائل فون دزانو۔
(آن لائن)
